Ballo Ballo huwa l-isem Taljan tal-film Spanjol Explota Explota li nħareġ ftit xhur ilu, proprju qabel ma' mietet il-kantanta popolari Raffaella Carrà. Il-film li huwa jukebox musical fuq l-istess til tal-film Mamma Mia! jiżvolġi madwar il-kanzunetti tal-kantanta Raffaella Carrà. Il-film huwa produzzjoni ta' Indigo Film u Rai Cinema u huwa ambjentat fis-Snin 70. Maria hija tfajla Spanjola li tħalli lill-għarus tagħha fuq l-altar fi knisja f'Ruma. Tiddeċiedi li tmur lura fi Spanja, pajjiżha, u minn hemm tgħaddi minn taqlib sħiġ f'ħajjitha. Hi persuna li hija kontra ċ-ċensura u dan il-fatt joħloq ostaklu biex hi twettaq il-ħolma tagħha fil-qasam tal-ispettaklu fejn hi issa tkun qed taħdem ma' stazzjon televiżiv. Fil-film jaħdmu atturi Spanjoli iżda tidher ukoll f'parti żgħira Raffaella Carrà stess. Il-film Ballo Ballo għalissa huwa aċċessibbli permezz ta' Amazon Prime Video. Ritratt: mill-filmat Ballo Ballo/ Ritratti: Raffaella – Facebook / muntaġġ